### Resume

Der orienteres om beslutning truffet af borgmesteren på baggrund af kommunestyrelseslovens § 31, stk. 1.

### Sagsfremstilling

Byrådet godkendte på møde den 21. juni 2023, at socialdemokratiets 1. stedfortræder Peter Hermansen indkaldes som stedfortræder for Jens Hermansen i perioden 12. august 2023 til og med 12. september 2023, da Jens Hermansen har meddelt, at han er forhindret i at varetage sine kommunale hverv.

Peter Hermansen har efterfølgende meddelt, at han ikke er i stand til at indtræde som stedfortræder i Byrådet i den pågældende periode. Da perioden starter inden byrådsmødet den 16. august 2023, er der behov for at få indkaldt stedfortræder inden da.

På den baggrund har borgmesteren truffet beslutning om, at socialdemokratiets 2. stedfortræder Iver Toft El-Ahmad i stedet indkaldes som stedfortræder for Jens Hermansen i perioden 12. august 2023 til og med 12. september 2023. Stedfortræderen varetager de kommunale hverv, indtil Jens Hermansen på ny varetager sine kommunale hverv.

Den socialdemokratiske byrådsgruppe har meldt at Iver Toft El-Ahmad indtræder i de samme udvalg som Jens Hermansen, som er Arbejdsmarkedsudvalget og Voksenudvalget

På grund af sagens hastende karakter fandtes betingelserne for at bringe § 31, stk. 1, i den kommunale styrelseslov i anvendelse.

### Borgmesteren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning.